CELEX: 62007TA0442
Language: lt
Date: 2011-09-29 00:00:00
Title: Byla T-442/07: 2011 m. rugsėjo 29 d. Bendrojo Teismo sprendimas byloje Ryanair prieš Komisiją (Valstybės pagalba — Aviacijos sektorius — Valstybės pagalba, kurią Italijos valdžios institucijos suteikė Alitalia, Air One ir Meridiana — Ieškinys dėl neveikimo — Neatsižvelgimas į Komisijos poziciją — Pareiga pareikšti ieškinį)

12.11.2011   
            
            
               LT
            
            
               Europos Sąjungos oficialusis leidinys
            
            
               C 331/16
            
         2011 m. rugsėjo 29 d. Bendrojo Teismo sprendimas byloje Ryanair prieš Komisiją
   
   (Byla T-442/07) (1)
   
   (Valstybės pagalba - Aviacijos sektorius - Valstybės pagalba, kurią Italijos valdžios institucijos suteikė Alitalia, Air One ir Meridiana - Ieškinys dėl neveikimo - Neatsižvelgimas į Komisijos poziciją - Pareiga pareikšti ieškinį)
   2011/C 331/29
   Proceso kalba: anglų
   
      Šalys
   
   
      Ieškovė: Ryanair Ltd (Dublinas, Airija), atstovaujama advokatų E. Vahida ir I. G. Metaxas-Maragkidis
   
      Atsakovė: Europos Komisija, atstovaujama L. Flynn, S. Noë ir E. Righini
   
      Atsakovės pusėje į bylą įstojusi šalis: Air One SpA (Kjetis, Italija), atstovaujama advokatų M. Merola, C. Satacroce ir G. Belotti
   
      Dalykas
   
   Prašymas pripažinti Komisijos neveikimą, nes ji neteisėtai neapibrėžė pozicijos dėl ieškovės skundų, susijusių su Italijos Respublikos tariamai skirta valstybės pagalba Alitalia, Air One ir Meridiana ir tariamai pažeidė konkurencijos teisę.
   
      Sprendimo rezoliucinė dalis
   
   
               1.
            
            
               Europos Bendrijų Komisija nepriėmusi sprendimo dėl 100 Alitalia darbuotojų perkėlimo, apie kurį jai pranešė Ryanair Ltd 2006 m. birželio 16 d. laiške, dėl žalos atlyginimo, išmokėto po rugsėjo 11 d. atakų, apie kurį jai pranešė Ryanair Ltd 2005 m. lapkričio 3 d. ir gruodžio 13 d. laiškuose ir dėl oro uostų mokesčių sumažinimo „tarpiniuose“ oro uostuose, kuriuo, be kita ko, pasinaudojo Alitalia, apie kurį pranešta minėtuose 2005 m. lapkričio 3 d. ir gruodžio 13 d. laiškuose, neįvykdė įsipareigojimų pagal EB sutartį.
            
         
               2.
            
            
               Atmesti likusią ieškinio dalį.
            
         
               3.
            
            
               Kiekviena bylos šalis, įskaitant Air One SpA, padengia savo bylinėjimosi išlaidas.
            
         
      (1)  OL C 37, 2008 2 9.